30 Y. NIELSEN. DE DUDESCHE KOPMAN UNDE DE NORMAN. 



De copman. Fol. 7, b. 



Wes ore vorfaren gedan hebben dat se 

 ock so don. 



De Norman. 



Item dat de Schomakere vp der straten 

 vorderuen des konynges hauene myt 

 orer borken. 



De copman. 



Se seggen dat se sick myt des koninges 

 vogeden dar vor vorlikent vnde vor 

 dragen hebben. 



De Norman. 



Item dat de copman vorbuth den tokamenden 

 kopmannen de in de hense nicht enhort vnde 

 nicht van vnser selschup ensyn neyne 

 huse to hurende van deme Normanne 

 vnde nicht tobrukende orer copenschup 

 alse dat stades recht vthwiset Sunder ene 

 allene touorkopende. 



De copman. 



Wy bekumeren vns nicht myt den Jennen 

 de In de hensze nicht enhoren vnde hebben 



